CELEX: 62013TN0709
Language: sk
Date: 2013-12-27 00:00:00
Title: Vec T-709/13: Žaloba podaná 27. decembra 2013 — Steinbeck/ÚHVT — Alfred Sternjakob (BE HAPPY)

1.3.2014   
            
            
               SK
            
            
               Úradný vestník Európskej únie
            
            
               C 61/15
            
         Žaloba podaná 27. decembra 2013 — Steinbeck/ÚHVT — Alfred Sternjakob (BE HAPPY)
   (Vec T-709/13)
   2014/C 61/27
   Jazyk, v ktorom bola podaná žaloba: nemčina
   
      Účastníci konania
   
   
      Žalobkyňa: Steinbeck GmbH (Fulda, Nemecko) (v zastúpení: M. Heinrich a M. Fischer, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Alfred Sternjakob GmbH & Co. KG (Frankenthal, Nemecko)
   
      Návrhy
   
   Žalobkyňa navrhuje:
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) zo 17. októbra 2013 v odvolacom konaní vo veci R 32/2013-1,
            
         
               —
            
            
               uložiť žalovanému Úradu povinnosť nahradiť trovy konania vrátane trov konania, ktoré vznikli v priebehu odvolacieho konania.
            
         
      Dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „BE HAPPY“ pre tovary zaradené do tried 16, 21, 28 a 30 — ochranná známka Spoločenstva č. 5310057.
   
      Majiteľ ochrannej známky Spoločenstva: žalobkyňa.
   
      Účastník, ktorý sa domáha vyhlásenia neplatnosti: Alfred Sternjakob GmbH & Co. KG.
   
      Odôvodnenie návrhu na vyhlásenie neplatnosti: absolútne dôvody neplatnosti v zmysle článku 52 ods. 1 písm. a) v spojení s článkom 7 ods. 1 písm. b) a c) nariadenia č. 207/2009.
   
      Rozhodnutie zrušovacieho oddelenia: vyhovenie návrhu na vyhlásenie neplatnosti.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 7 ods. 1 písm. b) nariadenia č. 207/2009.